Eili Harboe

Eili Harboe (født 1994) er en norsk skuespiller. 

Eili Harboe var elev ved Stavanger katedralskole.Stavanger Aftenblad Lokal & Kultur: "Eilis mange scener", 9. mars 2012 s.14.
Hun debuterte i 2012 som Irene i filmen Kompani Orheim, basert på boken av samme navn av Tore Renberg. I 2013 debuterte Harboe som hovedrolleinnehaver i Kyss meg for faen i helvete, i rollen som Tale. Der spilte hun blant annet mot Kristoffer Joner, som hun også spilte mot i Bølgen i 2015.  

I 2017 spilte hun Prinsesse Kristin i Askeladden - I Dovregubbens hall som er regissert av Mikkel Brænne Sandemose og hadde hovedrollen i Joachim Triers film Thelma. For rollen i Thelma vant hun Kanonprisen 2017 i klassen beste kvinnelige hovedrolle og Filmkritikerprisen 2018 i klassen beste skuespiller og var nominert til Amandaprisen 2018 i klassen beste kvinnelige hovedrolle. I 2023 spilte hun en av rollene i siste sesong av HBO-serien Succession i 2023 og hovedrollen i den norske TV-serien Arkitekten. For Arkitekten ble hun nominert til Gullruten 2024 i klassen beste skuespiller hovedrolle drama.

 Filmografi 
 Filmer 
 2021: Prosjekt Z
 2019: Askeladden – i Soria Moria slott
 2017: Thelma
 2017: Askeladden - I Dovregubbens hall
 2015: Doktor Proktors tidsbadekar 
 2015: Bølgen
 2014: Autumn Harvest (kortfilm)
 2013: Kyss meg for faen i helvete
 2012: Kompani Orheim

 TV-serier 
 2023: Succession
 2023: Arkitekten

 Referanser 

 Eksterne lenker 


Kategori:Norske skuespillere
Kategori:Personer fra Stavanger kommune
Kategori:Vinnere av Kanonprisen
Kategori:Alumni fra Stavanger katedralskole